
Tasg 1
Dewis stori addas i’w chyflwyno i grŵp o blant gan nodi’r rhesymeg dros ddewis y stori honno a’r prif nodau ynghlwm wrth ddewis y stori.  Dylid nodi’r gynulleidfa arfaethedig,  a’r  math o gyfleoedd addysgu iaith y byddai’r stori yn eu cynnig.  Paratoi un adnodd sy’n seiliedig ar y stori ac yn addysgu’r Gymraeg fel ail iaith neu fel iaith gyntaf.
[bookmark: _Hlk2615334][bookmark: cysill]Dewiswyd y llyfr ‘Pan Wenodd y Lleuad’, gan Petr Horáček ac addaswyd gan Mari George. Mae’r llyfr yma’n addas ar gyfer y Cyfnod Sylfaen ond y gynulleidfa yw’r dosbarth meithrin a’i bwrpas yw helpu cyfri o 1-10. Y themâu cysylltiedig yw anifeiliaid fferm a dydd a nos. Un nodwedd iaith gwelir yw ailadrodd. Y pwysigrwydd dros hon yw bod e’n helpu’r plant gyda strwythur brawddeg a hefyd trefn rhifau. Mae’r ailadrodd yma’n helpu’r plant meddwl yn annibynnol am faint o sêr ac anifeiliaid a fydd yn dod nesaf. Cynhwysa’r llyfr ansoddeiriau addas i’w helpu dychmygu’r stori. Yn ogystal, defnyddir amrywiaeth o ferf enwau yn y stori hefyd, sydd yn helpu’r plant dychmygu beth mae’r sêr, lleuad a’r anifeiliaid yn gwneud. Defnyddir personoliad ‘... meddai’r haul gan wenu.’ Mae hon yn helpu iddyn nhw wybod sut roedd yr haul yn teimlo ar y diwedd. Bydd y plant yn gyffrous wrth ddarllen y stori gan weld yr anifeiliaid gwahanol. Heblaw hynny, bydd y lliwiau amrywiol a’r plant yn awyddus i gyfri’r sêr wrth iddyn nhw gynyddu hefyd yn cyffroi’r plant. Bydd cyfle i ofyn amrywiaeth o gwestiynau megis ble mae’r lleuad a phryd ydym ni’n gweld y lleuad? Bydd rhai cwestiynau yn cael eu hailadrodd fel faint o sêr sydd yn yr awyr fan hyn a faint o anifeiliaid sydd yma? Gan edrych ar y clawr byddaf yn gofyn a ydy hon yn y dydd neu’r nos a pham? Bydd cwestiynau arall megis pa anifail ydy hwn? Pa seiniau ydy’r anifeiliaid yma’n wneud? Yr adnoddau posib a all ddilyn yw sêr gyda rhifau 1-10 arnyn nhw a lluniau o’r anifeiliaid.





Tasg 2
Darllen stori i grŵp o blant yn ystod eich cyfnod PAP a chwblhau un gweithgaredd sy’n gwneud defnydd o’r adnodd sydd wedi’i baratoi gennych.  Bydd angen i chi ffilmio’r gweithgaredd hwn i’w ddadansoddi gennych ac i’w gyflwyno fel rhan o asesiad y modwl.
https://youtu.be/RR1jmHvLTFg 
Tasg 3
Adfyfyriad ysgrifenedig ar dasg 2.

Wrth wylio’n ôl ar y clip fideo o ddarllen stori ac arwain tasg i gyd-fynd gyda’r stori ar gyfer dosbarth meithrin, y rwyf yn eithaf hapus ar ganlyniadau’r dasg. Yn parhau o dasg 1, roedd llawer o resymau dros ddewis y llyfr yma. Gan drafod gyda’r athrawes, thema’r dosbarth ar gyfer y tymor yma oedd ‘Dydd a Nos’ ac felly mae’r llyfr yma yn un addas tu hwnt i gyd-fynd gyda’r thema. Yn ychwanegol, roedd rhai ardaloedd darpariaeth barhaus yn cynnwys anifeiliaid megis arbed bwyd (uwd) ar gyfer anifeiliaid yn y gaeaf a chwarae gydag anifeiliaid gwelir yn y dydd a’r nos. O ganlyniad, roedd y llyfr yn cysylltu gyda dysgu blaenorol ac ardaloedd dysgu'r plant.
Un o’r rhesymau mwyaf allweddol dros ddewis y llyfr yma oedd y cyfleoedd i’r plant cymryd rhan wrth glywed y stori. Enghraifft drawiadol o hon yw’r cynnwys o anifeiliaid gwahanol ac yna rydw i’n gofyn, ‘pa sŵn ydy’r anifail yma’n gwneud?’. Gwelwyd roedd hyn wedi sicrhau bod y plant yn canolbwyntio ac yn barod i gyfrannu. Credaf yn gryf taw dyma un o’r nodweddion cryfaf y dasg oherwydd maent yn addas iawn ar gyfer y dosbarth meithrin a sicrhawyd bach o hwyl i’r plant wrth i finnau adrodd y stori. Yn aros ar y pwynt o bwysigrwydd cyfraniad y plant, rhodda’r llyfr yma'r cyfle i’r dosbarth cyfri o 1 - 10 gyda’i gilydd. Eto, roedd hyn wedi sicrhau pawb yn cyfrannu gyda’i gilydd i adrodd rhifau o 1 - 10. Yn effeithiol, y ffaith roedd y plant yn cyfri’r nifer o anifeiliaid a sêr, a oedd yn cynyddu ar bob tudalen, wedi denu sylw’r plant ac wedi gwneud y cyfri yn fwy apelio iddyn nhw.
Rhaid nodi’r lliwiau amrywiol a’r holl anifeiliaid gwahanol fel un o’r ffactorau ag arweiniodd at y dasg i fod yn llwyddiannus. Sicrhaodd hyn ganolbwyntiad uchel gan y plant gan eu bod wedi eu denu gan y lliwiau ac anifeiliaid gwahanol. Rydw i’n sicr roedd y defnydd o anifeiliaid a nodweddion nos megis sêr a lleuad hefyd yn effeithiol. Y rheswm dros feddwl hyn yw bod plant yn gallu ymhelaethu gydag anifeiliaid a nodweddion a welir yn y nos oherwydd mae’r plant i gyd wedi gweld anifeiliaid fferm neu bydd gan roi ohonyn nhw gi fel anifeiliaid anwes; bydd y plant hefyd wedi gweld yr awyr yn y nos gyda lleuad a llond llaw o sêr. Ystyriais yr elfen hon wrth feddwl am lyfr i ddarllen i’r plant o’r oedran yma.
Wrth ddarllen y stori cyn ei ddewis fel stori i ddarllen i’r plant, sylweddolais bydd y llyfr yma’n caniatáu dysgu trawsgwricwlaidd. Rhodda’r llyfr yma gyfle i’r plant dysgu geirfa newydd megis enwau anifeiliaid a chredaf roedd hyn yn addas iawn ar gyfer yr oedran o dan sylw. Fel soniais yn nhasg 1, bydd cyfle i’r plant clywed llawer o nodweddion iaith. Defnyddia’r stori ansoddeiriau megis ‘wyneb i waered, slwtshlyd, tawel’. Defnyddir llwyth o ferf enwau hefyd fel ‘dawnsio, tawelu, goleuo, disgleirio’ a llawer mwy i ychwanegu at eirfa newydd y plant. O ganlyniad i’r plant ymarfer eu cyfri o 1 - 10 yn y stori, cynhwysa’r stori rhifedd ac felly wedi arwain at ddysgu trawsgwricwlaidd. Rhaid nodi, dyma un o’r prif lwyddiannau'r dasg. Cefnogir hyn gan Barnes (2015) wrth iddo fod dweud bod dysgu’n drawsgwricwlaidd yn gwella dealltwriaeth. I gryfhau hwn, pwysleisia Kerry (2011) mae addysgu’n drawsgwricwlaidd yn helpu sicrhau cwricwlwm a fydd yn integredig a hefyd sicrhau bod yna rhesymeg a fframwaith a fydd ar gael i addysgu pob pwnc.
Dewisaf y dasg o gael grŵp o blant i drefnu rhifau o 1 - 10 oherwydd roedd hyn yn gysylltiedig gyda phrif amcan y stori. Rhodda’r stori gyfle i’r plant cyfri gwrthrychau sef y nifer o sêr. Ond cynigodd y dasg i’r plant trefnu’r sêr gyda rhifau o 1 - 10 arnyn nhw. Penderfynais ddewis dasg a oedd yn ffocysu ar rifedd oherwydd teimlais roedd digon o gyfleoedd wrth ddarllen y stori i wella llythrennedd y plant gan ofyn cwestiynau a chyflwyno geirfa a nodweddion iaith newydd iddyn nhw. Gwelir bod Llywodraeth Cymru yn cyfiawnhau hon gan bwysleisio sgiliau llythrennedd a rhifedd fel y ffocws priodol ar gyfer addysgu pob pwnc (Curriculum planning guidance, 2013).  Yn ogystal ag hyn, gweithiodd y plant ar gyfri o 1 - 10 rhai wythnosau cyn y dasg yma ac roedd yr athrawes dosbarth am ragweld ar hyn gyda’r plant eto. Yn ychwanegol at hon, noda APADGOS (2015, p.33) dylai blant dosbarth meithrin ‘cymharu â rhoi rhifau yn eu trefn hyd at 5 o leiaf’.
[bookmark: _GoBack]Teimlaf un rhan gref o’r ddwy dasg oedd y ffaith rhoddais i’r lluniau'r llyfr ar y bwrdd gwyn fel pwynt pŵer i’r plant cael gweld y stori yn ogystal â’i glywed. Yr effaith a gafodd hyn oedd pawb yn y dosbarth yn gallu gweld y sêr a’r anifeiliaid ac wedi gallu cyfri nhw fel dosbarth. Hefyd, gan fod hon y dosbarth meithrin, roedd llawer o eirfa newydd er enghraifft enwau’r anifeiliaid gwahanol. O ganlyniad, roedd y lluniau o’r stori wedi helpu’r plant gyda chwestiynau megis pa anifail ydy hwn a pha sŵn ydy’r anifail yma’n creu. Dadleua Donaldson (2015, p.48) ‘drwy ddod i gysylltiad â llenyddiaeth, mae dealltwriaeth plant a phobl ifanc o bŵer iaith yn cael ei hymestyn’ a chredaf fod y lluniau ar y bwrdd yn gallu sicrhau hon. Yn fy marn i, roedd yr adnoddau a ddefnyddiais i yn y dasg ddilynol o’r stori yn agwedd dda o’r dasg. Credaf hyn oherwydd maent yn fwy apelgar i’r plant i roi’r drefn ar y rhifau yn hytrach nag efallai rhifau neu niwmicons. Dadleua Islington Early Years Foundation Stage Team (2011) bod darllen yn uchel i blant yn gallu creu mwynhad iddyn nhw a bod hyn yn gam allweddol i blant darllen yn annibynnol a chyflwynir amrywiaeth o ysgrifennu a geirfa.
Wrth i’r plant wneud y dasg, yr eirfa amlwg roeddwn i am glywed wrth y plant oedd y rhifau yn y Gymraeg. Er hyn, geirfa ychwanegol ac efallai mwy heriol yr oeddwn i am bwysleisio i’r plant oedd trefnolion megis yn gyntaf, nesaf, wedyn, yn olaf gan ofyn pa rif sydd yn dod yn gyntaf, nesaf, wedyn, yn olaf ac yn y blaen. Teimlais taw hon oedd yr elfen anoddach y dasg gan ystyried oedran y plant. Gan ddaw dosbarth meithrin oedd hon, roedd hi’n anodd bwydo’r eirfa yma iddyn nhw ddefnyddio wrth wneud y dasg. Credais roedd rhai yn deall ystyr y geiriau wrth geisio rhoi trefn ar y rhifau ond ar y llaw arall doedd rhai plant ddim. I ddadlau yn erbyn hon, credaf yn gryf roedd hyn y gwrthwyneb wrth ddarllen y stori. Er hyn, rhaid cyfaddef taw dyma’r peth mwyaf amlwg sydd angen gwella ac efallai’r elfen fwyaf siomedig y dasg. Rydw i’n siŵr cytuna nifer doedd dim digon o batrymau brawddegau neu eiriau wedi’i fwydo yn y dasg ddilynol.
Gan gyfeirio yn ôl at y ffactor sydd angen gwella yn y paragraff cynt, gellir nodi sawl achos dros feddwl hyn. Rydw i’n siŵr bydd nifer o bobl yn cytuno gyda finnau efallai doedd y dasg benodol yma ddim yn caniatáu i fwydo iaith newydd na chwaith yn ymestyn llythrennedd y plant yn ddigon.
Felly ar ôl adfyfyrio’r dasg o ddarllen stori ac addysgu tasg yn ddilynol o’r stori, yn sicr rydw i’n gallu nodi gwelir elfennau llwyddiannus a mannau rhaid gweithio arno. Rydw i’n hapus iawn cefais ymateb dda iawn gan y dosbarth cyfan wrth ddarllen y stori a hefyd gyda’r grŵp bach a oedd yn gwneud y dasg. Hefyd, llwyddodd y plant i fwrw’r amcanion dysgu. Ond fel sonnir, roedd rhai elfennau lle fydd angen gweld gwelliant. Y tro nesaf byddaf yn gwneud tasg fel hon, bydd angen ystyried tasg a fydd yn caniatáu’r plant i ddefnyddio mwy o batrymau iaith a thasg sydd yn ffocysu yn fwy ar ddatblygiad llythrennedd y plant. Gellir dadlau bydd angen ystyried llyfr gwell ond credaf darparodd y stori digon o gyfleoedd i ymestyn llythrennedd y plant.

